datogrense
Store norske leksikon,Realfag,Astronomi,Tidsregning
Datogrensen er en tenkt linje fra Nordpolen til Sydpolen som adskiller områder med ulik dato. Datogrensen ligger for det meste langs 180. lengdegrad, som går gjennom Stillehavet, men avviker fra denne for at sammenhørende øygrupper skal ha samme dato.
Passering av datogrensen Når man reiser østover, må man legge til en time for hver gang man kommer inn i en ny tidssone (hver 15. lengdegrad) for å få riktig sonetid. Man vinner derved et helt døgn om man reiser Jorden rundt. For å unngå dette, må man trekke fra et døgn fra datoen når man passerer datolinjen på reise østover. Ved passering mot vest må man legge til et døgn. Les mer i Store norske leksikon tidssoner lengdegrad kalender